ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

 **HOTĂRÂREA**

**privind aprobarea agendei acțiunilor culturale din anul 2024 a Casei de Cultură „Traian Grozăvescu” Lugoj**

 Consiliul Local al Municipiului Lugoj;

 Având în vedere referatul nr. 16/29185/(RU)29186 din 22.03.2024 al Primarului interimar al Municipiului Lugoj – inițiator al Proiectului de hotărâre;

 Având în vedere Proiectul de hotărâre nr. 62 din 22.03.2024 privind aprobarea agendei acțiunilor culturale din anul 2024 a Casei de Cultură „Traian Grozăvescu” Lugoj;

 Luând în considerare raportul de specialitate nr. 16/29367/(RU)29368 din 22.03.2024 întocmit de Compartimentul relații cu instituții de învățământ, cultură, culte, sănătate;

 Luând în considerare avizul nr. 28 din 26.03.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

 Având în vedere adresa Casei de Cultură „Traian Grozăvescu” Lugoj nr. 552 din 21.03.2024 înregistrată în evidențele instituției noastre sub nr. 16/29061 din 21.03.2024;

 Ținând cont de faptul că desfășurarea evenimentelor culturale în municipiul Lugoj s-a stabilit pentru perioada aprilie-decembrie 2024;

 Ținând cont de Hotărârea Consiliului Local nr. 19 din 13.02.2024 privind aprobarea bugetului local pe anul 2024, rectificată;

 În conformitate cu art. 20 și art. 21 alin. (1) lit. a) și b) din O.G. nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările și completările ulterioare;

 Având în vedere dispozițiile art. 7 alin. (13) din Legea nr. 52/2003 privind transperența decizională în administrația publică, republicată, cu modificările și completările ulterioare;

 Conform prevederilor art. 1 alin. (2) lit. a), art. 19 alin. (1) lit. a), art. 41 și art. 68 din Legea nr. 273/2006 privind finanțele publice locale, cu modificările și completările ulterioare;

 În conformitate cu art. 87, art. 129 alin. (2) lit. b) și d), alin. (4) lit. a), alin. (7) lit. d), art. 136 și art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - (1) Se aprobă agenda manifestărilor culturale din anul 2024 a Casei de Cultură „Traian Grozăvescu” Lugoj, anexă la prezenta hotărâre.

 (2) Justificarea şi decontarea cheltuielilor se vor realiza doar pe bază de acte doveditoare, conform legii.

 **Art.2. -** Îndeplinirea prevederilor prezentei hotărâri se încredinţează Casei de Cultură „Traian Grozăvescu” Lugoj.

 **Art.3.** - Prezenta hotărâre se comunică:

- Instituţiei Prefectului, Judeţul Timiş;

 - Primarului interimar al Municipiului Lugoj;

 - Direcţiei administraţie publică locală;

- Direcţiei buget - cheltuieli;

- Compartimentului relaţii cu instituţii de învăţământ, culte, cultură şi sănătate;

- Casei de Cultură „Traian Grozăvescu” Lugoj;

 - Celor interesaţi, prin afişare şi publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 59 din 28.03.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 11 |
| 4. | Număr voturi împotrivă | - |
| 5. | Abțineri | 7 |
| 6. | Adoptarea hotărârii s-a făcut cu | majoritate absolută |